**Ministru kabineta noteikumu projekta "Grozījumu Ministru kabineta 2011.gada 14.jūnija noteikumos Nr. 451 "Noteikumi par drošības prasībām vietējos reisos iesaistītiem pasažieru kuģiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījumu Ministru kabineta 2011. gada 14. jūnija noteikumos Nr. 451 "Noteikumi par drošības prasībām vietējos reisos iesaistītiem pasažieru kuģiem""(turpmāk – projekts) izstrādāts, lai pārņemtu un ieviestu Eiropas Parlamenta un Padomes 2017. gada 15. novembra Direktīvas (ES) 2017/2108, ar ko groza Direktīvu 2009/45/EK par pasažieru kuģu drošības noteikumiem un standartiem, (turpmāk – Direktīva (ES) 2017/2108) prasības nacionālajos normatīvajos aktos.Projekts stāsies spēkā 2019. gada 21. decembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 11. panta ceturtā daļa un Direktīva (ES) 2017/2108 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Drošības prasības vietējos reisos iesaistītiem pasažieru kuģiem nosaka Ministru kabineta 2011. gada 14. jūnija noteikumi Nr. 451 "Noteikumi par drošības prasībām vietējos reisos iesaistītiem pasažieru kuģiem" (turpmāk – noteikumi).Noteikumos ir iekļautas tiesību normas, kas izriet no Eiropas Parlamenta un Padomes 2009. gada 6. maija Direktīvas 2009/45/EK par pasažieru kuģu drošības noteikumiem un standartiem (pārstrādāta versija), un diviem tās grozījumiem (turpmāk – Direktīva 2009/45/EK).Pieņemot Direktīvu (ES) 2017/2108, tika izdarīti trešie grozījumi Direktīvā 2009/45/EK, un Direktīvas (ES) 2017/2108 pārņemšanai un ieviešanai nepieciešams veikt atbilstošus grozījumus noteikumos.Projekta tiesiskā regulējuma būtība:1. Lai uzlabotu juridisko skaidrību un konsekvenci, vairāki noteikumi, definīcijas un atsauces tiek precizētas vai saskaņotas ar saistītajiem starptautiskajiem vai Eiropas Savienības tiesību aktiem, tostarp Direktīvu (ES) 2017/2108 (projekta 1., 3., 4., 5., 8., 10., 12., 22., 24. un 25. punkts), piemēram:a) tiek precizēts līdzvērtīga materiāla raksturojums, jo dažāda interpretācija saistībā ar alumīnija kā līdzvērtīga materiāla definēšanu un attiecīgo ugunsdrošības standartu piemērojamību rada atšķirīgu noteikumu piemērošanas risku (projekta 5. punkts);b) tradicionālā kuģa definīcija tiek saskaņota ar Eiropas Parlamenta un Padomes 2002. gada 27. jūnija Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK, vienlaikus saglabājot pašreizējos būves gada un materiāla tipa kritērijus (projekta 8. punkts);c) atpūtas jahtas un atpūtas kuģa definīcija tiek saskaņota ar 1974. gada Starptautisko konvenciju par cilvēku dzīvības aizsardzību uz jūras (projekta 8. punkts);d) tiek noteikts, ka pārbūves prasības attiecas uz visiem kuģiem, ne tikai uz esošiem pasažieru kuģiem, lai novērstu iespēju, kas izriet no pašreizējiem noteikumiem, saskaņā ar kuriem pārbūvējamus kravas kuģus nevar uzskatīt par jauniem pasažieru kuģiem (projekta 4. punkts).2. Tiek precizēti kuģu veidi, uz kuriem attieksies noteikumi, lai tie atbilstu Direktīvas 2009/45/EK darbības jomai, izslēdzot vairākus kuģu veidus – jauni pasažieru kuģi, kuru garums ir mazāks par 24 metriem, burukuģi, atkrastes iekārtu apkalpošanas kuģi un transporta kuteri (projekta 7. un 8. punkts), piemēram:a) transporta kuterus izmanto, lai pasažierus no pasažieru kuģiem pa īsāko drošo jūras maršrutu uzreiz nogādātu krastā un atpakaļ. Tie nav piemērots transportlīdzeklis, un tie nebūtu jāizmanto, sniedzot citu veidu pakalpojumus (projekta 8. punkts);b) burukuģi nebūtu jāsertificē saskaņā ar Direktīvu 2009/45/EK, ja šo kuģu mehānisko dzinēju ir paredzēts izmantot tikai kā palīgiekārtu un ārkārtas situācijās (projekta 8. punkts);c) rūpniecības nozares darbiniekiem, kurus pārvadā atkrastes iekārtas kuģi, ir jāpabeidz drošības apmācības kurss un jāatbilst dažiem obligātiem veselības stāvokļa kritērijiem. Tādēļ uz atkrastes iekārtas kuģiem būtu jāattiecas atšķirīgiem un specifiskiem drošības noteikumiem (projekta 8. punkts);d) no 1974. gada Starptautiskās konvencijas par cilvēku dzīvības aizsardzību uz jūras izrietošās prasības ir izrādījušās grūti pielāgojamas maziem pasažieru kuģiem, kuru garums ir mazāks nekā 24 m, un tikai ļoti ierobežots skaits šādu kuģu ir sertificēti saskaņā ar Direktīvu 2009/45/EK. Situācijā, kad nepastāv konkrētas bažas par drošību un Direktīvā 2009/45/EK nav noteikti atbilstoši standarti, kuģi, kuru garums ir mazāks nekā 24 m, tiek izslēgti no minētās direktīvas darbības jomas un tiem ir jāpiemēro īpaši drošības standarti, kurus nosaka dalībvalstis, kas spēj labāk novērtēt tādus vietējos ierobežojumus kuģošanai ar minētajiem kuģiem kā attālums līdz krastam vai ostai un laika apstākļi (projekta 7. punkts).Kuģiem, uz kuriem turpmāk (pēc grozījumu spēkā stāšanās) neattieksies noteikumi, saistoši būs Ministru kabineta 2008. gada 29. janvāra noteikumi Nr. 49 "Noteikumi par kuģu drošību".3. Tiek vienkāršoti noteikumos noteiktie kuģošanas rajonu raksturojumi, svītrojot liekos vai neatbilstošos kritērijus (projekta 9. punkts).4. Lai uzturētu atbilstošu drošības līmeni, tiek precizēti vai noteikti jauni standarti un noteikumi (projekta 12., 13., 14., 15., 16., 17., 18., 19., 20. un 21. punkts), piemēram:a) pirms esošie Latvijas C un D klases pasažieru kuģi uzsāk veikt regulārus vietējos reisus ostas valstī, valsts akciju sabiedrības "Latvijas Jūras administrācija" Kuģošanas drošības inspekcija vienojas ar ostas valsti par drošības prasībām (projekta 12. punkts);b) visi C klases ro-ro pasažieru kuģi, kuriem ielikts ķīlis vai kuri atradās būvniecības stadijā 2004. gada 1. oktobrī vai pēc šī datuma, un visi A un B klases ro‑ro pasažieru kuģi (neatkarīgi no ķīļa ielikšanas vai atrašanās būvniecības stadijā datuma) atbilst normatīvajiem aktiem par īpašām stabilitātes prasībām ro-ro pasažieru kuģiem (projekta 13. punkts). Iepriekš A un B klases ro-ro pasažieru kuģi bija sasaistīti arī ar ķīļa ielikšanas un atrašanās būvniecības stadijā datumu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts akciju sabiedrība "Latvijas Jūras administrācija" |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz pasažieru kuģiem, kuri veic vietējos reisus. |
| 2. | Tiesiskā regulējuma ietekme uz tautsaimniecību un administratīvo slogu | Projektam nav tiešas ietekmes uz tautsaimniecību un administratīvo slogu, jo pašreiz Latvijas Kuģu reģistrā nav reģistrēti pasažieru kuģi, uz kuriem attieksies projektā paredzētās drošības prasības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar projektu tiek pārņemtas un ieviestas Direktīvas (ES) 2017/2108 prasības.Direktīvas (ES) 2017/2108 prasības jāievieš un projekts jāpieņem līdz 2019. gada 21. decembrim. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017. gada 15. novembra Direktīva (ES) 2017/2108, ar ko groza Direktīvu 2009/45/EK par pasažieru kuģu drošības noteikumiem un standartiem. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 1. punkta a) apakšpunkts | Noteikumi | Pārņemta pilnībā. Šobrīd noteikumos visur tiek izdarīta atsauce uz konkrētu starptautisko tiesību aktu, tādēļ ir uzskatāms, ka vārdkopa "starptautiskās konvencijas" definīcija ir pārņemta netieši – to pārformulējot. | Neparedz stingrākas prasības |
| 1. panta 1. punkta b) apakšpunkts | Projekta 6. punkts | Pārņemta pilnībā  | Neparedz stingrākas prasības |
| 1. panta 1. punkta c) apakšpunkts | Projekta 1. punkts | Pārņemta pilnībā | Neparedz stingrākas prasības |
| 1. panta 1. punkta d) apakšpunkts | Projekta 2. punkts | Pārņemta pilnībā | Neparedz stingrākas prasības |
| 1. panta 1. punkta e) apakšpunkts | Noteikumu 2.13. apakšpunkts | Pārņemta pilnībā | Neparedz stingrākas prasības |
| 1. panta 1. punkta f) apakšpunkts | Noteikumu 2.14. apakšpunkts | Pārņemta pilnībā | Neparedz stingrākas prasības |
| 1. panta 1. punkta g) apakšpunkts | Projekta 3. punkts | Pārņemta pilnībā | Neparedz stingrākas prasības |
| 1. panta 1. punkta h) apakšpunkts | Projekta 4. punkts | Pārņemta pilnībā | Neparedz stingrākas prasības |
| 1. panta 1. punkta i) apakšpunkts | Projekta 6. punkts | Pārņemta pilnībā | Neparedz stingrākas prasības |
| 1. panta 1. punkta j) apakšpunkts | Noteikumu 2.19. apakšpunkts | Pārņemta pilnībā | Neparedz stingrākas prasības |
| 1. panta 1. punkta k) apakšpunkts | Projekta 5., 6. un 8. punkts | Pārņemta pilnībā | Neparedz stingrākas prasības |
| 1. panta 2. punkts | Projekta 7. un 8. punkts,noteikumu 5. punkts | Pārņemta pilnībā | Neparedz stingrākas prasības |
| 1. panta 3. punkts | Projekta 9. punkts | Pārņemta pilnībā | Neparedz stingrākas prasības |
| 1. panta 4. punkta a) apakšpunkts | Noteikumu 10. punkts | Pārņemta pilnībā | Neparedz stingrākas prasības |
| 1. panta 4. punkta b) apakšpunkts |  | Pārņemta pilnībā. Tiesību akta vienībā noteiktās prasības netransponēšana, nesvītrojot noteikumu 11. punktā sniegto vispārīgo noteikumu par pārbaudes tiesībām saskaņā ar normatīvajiem aktiem par ostas valsts kontroli, nenonāk pretrunā ar direktīvas mērķi. | Neparedz stingrākas prasības |
| 1. panta 4. punkta c) apakšpunkts | Noteikumu 12. punkts | Pārņemta pilnībā | Neparedz stingrākas prasības |
| 1. panta 5. punkta a) apakšpunkta i) punkts | Projekta 10. punkts | Pārņemta pilnībā | Neparedz stingrākas prasības |
| 1. panta 5. punkta a) apakšpunkta ii) punkts | Projekta 11. punkts | Pārņemta pilnībā | Neparedz stingrākas prasības |
| 1. panta 5. punkta b) apakšpunkta pirmais ievilkums | Projekta 7. punkts | Pārņemta pilnībā | Neparedz stingrākas prasības |
| 1. panta 5. punkta b) apakšpunkta otrais ievilkums | Noteikumu 14.2.2. apakšpunkts | Pārņemta pilnībā | Neparedz stingrākas prasības |
| 1. panta 5. punkta c) apakšpunkta i) punkts | Projekta 13. punkts,noteikumu 15.2. apakšpunkts | Pārņemta pilnībā | Neparedz stingrākas prasības |
| 1. panta 5. punkta c) apakšpunkta ii) punkts | Noteikumi | Pārņemta pilnībā.Direktīvas 2009/45/EK 6. panta 3. punkta e) apakšpunkta svītrošana jāskatās kopsakarā ar Direktīvas (ES) 2017/2108 1. panta 5. punkta e) apakšpunktu, ar kuru šī norma tehniski tiek pārnesta uz citu tiesību akta vienību.Direktīvas 2009/45/EK 6. panta 3. punkta f) apakšpunkta svītrošana nav attiecināma, jo dēļ notecējušā termiņa tā arī sākotnēji nebija ieviesta noteikumos.  | Neparedz stingrākas prasības |
| 1. panta 5. punkta d) apakšpunkta i) punkts | Noteikumu 16.1.3. apakšpunkts | Pārņemta pilnībā | Neparedz stingrākas prasības |
| 1. panta 5. punkta d) apakšpunkta ii) punkts | Noteikumu 16.3. apakšpunkts | Pārņemta pilnībā | Neparedz stingrākas prasības |
| 1. panta 5. punkta e) apakšpunkts | Projekta 5., 12. un 15. punkts,noteikumu 15.3. apakšpunkts | Pārņemta pilnībā | Neparedz stingrākas prasības |
| 1. panta 6. punkta a) apakšpunkts | Projekta 14. punkts | Pārņemta pilnībā | Neparedz stingrākas prasības |
| 1. panta 6. punkta b) apakšpunkts | Projekta 14. punkts | Pārņemta pilnībā | Neparedz stingrākas prasības |
| 1. panta 7. punkta a) apakšpunkts |  | Nav attiecināma dēļ notecējušā termiņa |  |
| 1. panta 7. punkta b) apakšpunkts |  | Nav attiecināma dēļ notecējušā termiņa |  |
| 1. panta 8. punkta a) apakšpunkts | Projekta 17. punkts | Pārņemta pilnībā | Neparedz stingrākas prasības |
| 1. panta 8. punkta b) apakšpunkts | Projekta 19. punkts | Pārņemta pilnībā, sk. arī noteikumu 23. punktu | Neparedz stingrākas prasības |
| 1. panta 8. punkta c) apakšpunkts |  | Nav attiecināma (regulē Eiropas Komisijas kompetenci) |  |
| 1. panta 9. punkta a) apakšpunkts |  | Nav attiecināma (regulē Eiropas Komisijas kompetenci) |  |
| 1. panta 9. punkta b) apakšpunkts |  | Nav attiecināma (regulē Eiropas Komisijas kompetenci) |  |
| 1. panta 9. punkta c) apakšpunkts |  | Nav attiecināma (regulē Eiropas Komisijas kompetenci) |  |
| 1. panta 10. punkts |  | Nav attiecināma (regulē Eiropas Komisijas kompetenci) |  |
| 1. panta 11. punkts |  | Nav attiecināma (regulē Kuģošanas drošības un kuģu izraisītā piesārņojuma novēršanas komitejas kompetenci) |  |
| 1. panta 12. punkta a) apakšpunkts | Projekta 20. punkts | Pārņemta pilnībā | Neparedz stingrākas prasības |
| 1. panta 12. punkta b) apakšpunkts | Projekta 21. punkts | Pārņemta pilnībā | Neparedz stingrākas prasības |
| 1. panta 13. punkta a) apakšpunkts | Projekta 22. punkts | Pārņemta pilnībā | Neparedz stingrākas prasības |
| 1. panta 13. punkta b) apakšpunkts | Projekta 24. punkts | Pārņemta pilnībā | Neparedz stingrākas prasības |
| 1. panta 13. punkta c) apakšpunkts | Projekta 16. un 18. punkts | Pārņemta pilnībā | Neparedz stingrākas prasības |
| 1. panta 14. punkts |  | Nav attiecināma |  |
| 1. panta 15. punkts |  | Nav attiecināma (regulē Eiropas Komisijas kompetenci) |  |
| 1. panta 16. punkta a) apakšpunkts | Projekta 26. punkts | Pārņemta pilnībā | Neparedz stingrākas prasības |
| 1. panta 16. punkta b) apakšpunkts | Projekta 27. punkts | Pārņemta pilnībā | Neparedz stingrākas prasības |
| 2. panta 1. punkts | Projekta 25. un 28. punkts | Pārņemta pilnībā | Neparedz stingrākas prasības |
| 2. panta 2. punkts |  | Nav attiecināma |  |
| 3. pants |  | Nav attiecināma |  |
| 4. pants |  | Nav attiecināma |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | 1. Direktīvas (ES) 2017/2108 1. panta 2. punkts, ar kuru Direktīvas 2009/45/EK 3. pants tiek izteikts jaunā redakcijā, nosaka, ka dalībvalstis, kurām nav jūras ostu un kurām nav pasažieru kuģu, kas kuģo ar to karogu un kas ietilpst šīs direktīvas darbības jomā, var atkāpties no šīs direktīvas prasībām, izņemot otrajā daļā izklāstīto pienākumu.Lai gan pašreiz Latvijas Kuģu reģistrā nav reģistrēti pasažieru kuģi, uz kuriem attiektos Direktīva (ES) 2017/2108 darbības joma, direktīva tiek pārņemta un ieviesta, jo Latvijas ģeogrāfiskā izvietojuma, ostu un kuģniecības attīstības gaitā ir jābūt tiesiskiem priekšnosacījumiem, kas jebkurā laikā pasažieru kuģiem sniegtu iespējamu īstenot pasažieru pārvadājumus arī vietējos reisos.2. Direktīvas (ES) 2017/2108 1. panta 5. punkta e) apakšpunkts nosaka, ka dalībvalsts, kurai 2017. gada 20. decembrī ir vairāk nekā 60 pasažieru kuģu, kas būvēti no alumīnija sakausējuma un kas kuģo ar tās karogu, var atbrīvot no šīs direktīvas noteikumiem šādus pasažieru kuģus uz noteiktiem laikposmiem.Šāda direktīvā paredzētā rīcības brīvība netiek izmantota, jo Latvija neatbilst kritērijam par vairāk nekā 60 pasažieru kuģu esamību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2019. gada 8.augustā projekts tika publicēts Satiksmes ministrijas tīmekļa vietnē, sadaļā “Sabiedrības līdzdalība” (http://www.sam.gov.lv/satmin/content/?cat=553) Tādējādi savus priekšlikumus par Projektu varēja izteikt ikviena ieinteresētā persona. |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās VAS „Latvijas Jūras administrācija” Kuģošanas drošības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāra p. i. Dž. Innusa